google/wiki40b huggingface dataset:
Kjell Rasmussen

Karriere

Kjell Rasmussen fikk examen artium i 1947 og har en magistergrad i statsvitenskap fra 1954, før han ble ansatt i Utenriksdepartementet og stasjonert i Brussel, London og Moskva. Fra 1977 til 1981 var han protokollsjef. I 1981 ble han ambassadør stasjonert ved Norges ambassade i Aten, fra 1984 med sideakkreditering til Tripoli. Han ble sterkt engasjert som følge av Germa Lionel-saken fra året før der libyerne hadde holdt båt og mannskap fengslet i 67 døgn. Rasmussen og byråsjef Jon Bech ledet møtene med den libyske minister  dr. Ali A. Treiki, som etter noen uker innrømmet 500 000 dollar i oppreising. Han returnerte til Oslo for å bli inspektør for utenrikstjenesten. I 1988 ble han som leder for UDs beredskapsgruppe, av Thorvald Stoltenberg beordret til Persiabukta for å ordne opp, sammen med Norges forsvarsattache i London, han kommandør Tor Nikolaisen. Da Pave Johannes Paul II kom på besøk i 1989 var Kjell fungerende protokollsjef og ønsket Paven velkommen. I 1990 ble han utnevnt som ambassadør ved Norges ambassade i Helsingfors. Han pensjonerte seg i 1994. For sitt virke fikk han St. Olavs Orden.
Yazoo (band)

Yazoo er en engelsk synthpop-duo fra Basildon, Essex.
Duoen består av Vince Clarke, tidligere låtskriver og keyboardist i Depeche Mode, og vokalisten Alison Moyet. De hadde flere topp-10 hits på de engelske poplistene tidlig på 1980-tallet, og var signert med Mute Records i Storbritannia og Sire Records i USA. Etter kun noen få år og to studioalbum valgte duoen å gå hver for seg. Clarke startet Erasure, og Moyet startet sin solokarriere. Selv om de i starten holdt på kun i en kort stund, påvirket de mange band, som LCD Soundsystem, Shiny Toy Guns og Blaqk Audio.
Yazoo ble gjenforent i 2008 med en turne i Europa og USA, og utgivelsen av samleboksen In Your Room. I Nord-Amerika var bandet kjent som Yaz.
LUFS

LUFS - Landslaget for nærmiljøskolen er en norsk organisasjon som arbeider for å styrke nærmiljøskoler, og for å rådgive og kurse foreldre, lærare og andre. Organisasjonen ble startet i 1988, og har siden midt på nittitalet vært høringsinstans i saker som gjelder grunnskolen. LUFS mener at «folkestyret er tuftet på en offentlig, gratis skole – knutepunktet der alle må møtes».
LUFS er en desentralisert dugnadsorganisasjon, og er partipolitisk nøytral. Det politiske arbeidet har siden starten handlet om å synliggjøre skolens plass som samfunnsaktør og som sentralt knutepunkt i lokalsamfunnet. Det har i stadig sterkere grad oggå handlet om å hjelpe foreldregrupper som slåss for skolen sin, så de får rettreding andgående lovverket. LUFS samarbeider og med en rekke landsdekende organisasjonar om Fellesfråsegna Nærmiljøskolene forsvinner.
Både Barneombudet og andre offentlige instanser viser til LUFS, som sitter på høy kompetanse innenfor feltet sakshandsaming i skolenedleggelsessaker. I Statsbudsjettet 2005 sier Stortinget: «Komiteen viser til at LUFS – Landslaget for nærmiljøskolen – gjør et viktig arbeid for foreldre og elever på små skoler.»
Itawes

Itawes, itawis, hitawit eller itawit (endonym) er en  folkegruppe på Filippinene. Navnet kommer fra deres språk; på itawis indikerer prefikset i- i konteksten «folket fra» og tawid betyr «over / andre siden av elven».
Itawesene var blant de aller første innbyggere i Cagayan-dalføret nord på øya Luzon. Foruten morsmålet taler de ibanag og ilokano. Hva gjelder andre filippinske grupper i området stiller de seg ikke ut i særlig grad hva gjelder levebrød, hus og skikker. De har imidlertid egne klestradisjoner: draktene er fargerike og rødt dominerer.
Akie

Akie, også kalt mosiro, er en etnisk og språklig gruppe basert i Tanzania. I år 2000 var akie-befolkningen på 5268. Akiene, som andre jegere og samlere i Kenya og Tanzania, blir ofte kalt dorobo eller wandorobo.
Šime Vrsaljko

Landslaget

Han ble tatt ut til Fotball-EM 2012 i Polen og Ukraina. To år senere var han igjen i den kroatiske troppen til VM 2014 i Brasil.
Han ble tatt ut i Kroatias EM-tropp til EM i Frankrike 2016.
Han ble tatt ut i Kroatias tropp til VM i fotball 2018 i Russland.
Bring me to life

«Bring me to life» er en sang av det amerikanske bandet Evanescence, skrevet av Amy Lee og Ben Moody.
Den ble først utgitt 22. april 2003, på debutalbumet Fallen, og som den første singelen til filmen Daredevil.
Afrosataspes galleyi

Utseende

En middelsstor (vingespenn ca. 60 millimeter), kraftig svermer med korte antenner, svart bortsett fra en hvit forkant på bakvingen. Arten etterligner trebier i slekten Xylocopa.
Kroppen er sylindrisk, bakkroppsspissen med en tydelig dusk, forvingen nokså smal, brunsvart med to lysere tverrbånd, det ytterste går i en lang bue utover i vingen.

Levevis

De voksne svermerne flyr om dagen.

Utbredelse

Arten er kjent fra den Den sentralafrikanske republikken og den Den demokratiske republikken Kongo.
Gravevepser (Spheciformes)

Levesett

Artene lever solitært. Hunnene bygger bol og fanger andre insekter eller edderkoppdyr. Larvene lever som parasitter på disse. De fleste artene graver bol i bakken, noen utnytter gamle billeganger i treverk. Hver enkelt art er spesialisert på sitt substrat, typisk sand (horisontale eller vertikale flater), sandjord, leirjord eller morkent treverk. Det er også en spesialisering på byttedyr. Noen arter bygger ikke egne bol og fanger ikke bytte selv, men legger sine egg i andre gravevepsers bol.
Immigration Museum

Immigration Museum er et museum i Melbourne i Australia. Museets fokus er å dokumentere og formidle Australias immigrasjonshistorie gjennom utstillinger og formidlingsprogrammer for skole.
Immigration Museum åpnet i oktober 1998 og er del av Museums Victoria, som også administrerer Melbourne Museum og vitensenteret Scienceworks.
Skogbakkefly

Utseende

Et middelsstort (vingespenn 27 – 32 mm), brunt nattfly, en av de mindre Xestia-artene. Forvingen er brun med små, svarte flekker innenfor ringmerket og mellom nyremerket og ringmerket. Disse merkene er lyse uten markerte kanter. Bakvingen er silkeaktig lysgrå.

Levevis

Arten lever i skog. Larvene lever på ulike urter. De voksne sommerfuglene flyr i juni – juli.

Utbredelse

Den er utbredt i det meste av Palearktis bortsett fra Nord-Afrika. I Norge finnes den på det sørlige Østlandet. Dessuten er den funnet én gang i Røldal, Hordaland.
La Vanguardia

Språk

Fra og med 3. mai 2011 publiseres La Vanguardia publisert i to parallelle versjoner, spansk og katalansk.
1862 Apollo

Måne

Den 4. november 2005 ble det kunngjort at en asteroidemåne var funnet i bane rundt Apollo. Den ble funnet ved hjelp av observasjoner fra Arecibo-observatoriet. Det midlertidige navnet til satellitten er S/2005 (1862) 1 og den er rundt 80 meter på tvers. Den har en bane svært nær Apollo med en radius på 3 km.
Caverion

Caverion i Norge

Caverion Norge AS er en norsk leverandør av tekniske bygginstallasjoner. Hovedtyngden av leveransene ligger innenfor fagområdene inneklima, elektro, automasjon, energisparing, rør, IKT, audiovisuelle løsninger, elektroniske sikkerhetssystemer, industri og prosessanlegg, og industrirør. Deres tjenester benyttes blant annet i kontorbygg, boliger, offentlige bygg, infrastruktur og industrianlegg. 
Selskapet har en omsetning på ca. 4 milliarder kroner og 3000 ansatte i Norge. Hovedkontoret er lokalisert i Ole Deviks vei 10 i Oslo.
Caverion er også en leverandør av service på tekniske bygginstallasjoner og tjenester for eiendomsdrift. Selskapet er sertifisert av Det Norske Veritas og innehar følgende sertifikater: NS-EN ISO 9001 (kvalitet), NS-EN ISO 14001 (det ytre miljø)og OHSAS 18001 (HMS).
Johan Christopher Hempel

Johan Christopher Hempel (også kjent som J. C. Hempel eller J. Christoffer H.) var en arkitekt og byggmester (eller såkalt murmester, i følge historiske dokumenter) som virket i Trondheim fra først på 1680-årene og utover. Hempel tegnet og/eller ledet oppføringen av flere viktige bygg i Trondheim på begynnelsen av 1700-tallet. Han er kjent for å ha tegnet Hospitalskirken og Bakke kirke, samt det gamle rådhuset i Kongens gate 2, det som i dag er Trondheim folkebibliotek.

Bakgrunn

Hempel kom trolig fra Nederland. Hans fødelsdato og herkomst er ukjent, men han døde i 1727. 
Hans interesse for hollandsk barokk styrker antakelsen om hans opphav, ifølge Grankvist. Hempel kom til Trondheim etter den store bybrannen i 1681 og ble deretter benevnt som "vores murmester" av byens magistrat. Han var sannsynligvis tilkalt på kommanderende general Johan Wibes initiativ som ledd i gjennomføringen av nye, strenge brannforskriftene etter bybrannen.
Europamesterskapet i landhockey

Europamesterskapet i landhockey ble arrangert første gang i 1970 i Brussel, og arrangeres annenhvert år.
El Salvador

Etymologi

Før spanjolenes ankomst kalte den nahuatltalende indianerstammen pipil, som bodde i de vestre delene av El Salvador, området Cuzcatlan, som betyr «De edle tings land». Tidlig på 1500-tallet ankom spanske conquistadorer dagens El Salvador og døpte området Provincia De Nuestro Señor Jesucristo El Salvador Del Mundo («Vår Herre Jesu Kristus, Verdens frelsers, provins»), som senere førte til det forkortede navnet El Salvador («Frelseren»).

Historie

Før den spanske erobringen på 1500-tallet hørte området som El Salvador ligger i, til den kulturkretsen vi kaller Mesoamerika, og maya-kulturen blomstret i bystater som Tazúmal.
El Salvador var frem til 1821 en spansk koloni, før den og resten av Den mellomamerikanske føderasjon brøt løs fra spansk styre. El Salvador løsrev seg fra føderasjonen i 1842.
I 1992 ble en 12 år lang borgerkrig mellom regjeringen og opprørerne, som hadde kostet 75 000 mennesker livet, avsluttet med en fredsavtale som sikret store militære og politiske reformer.
Holmen Glassverk

Holmen Glassverk òg kjent som Purkholmens Glasværk var et foretak som ble oppretta i 1832. Det ble etablert av mellom anna Hans Barlien. Det gikk inn i 1840.
Vihula kommune

Historie

I landsbyen Müstjõe fikk den danske adelsmannen Odward von Lode store områder under korstogene mot Reval, og han slo seg trolig ned her sent på 1100-tallet. Resultatet ble Vihula slott, som nevnes som et storgods i 1501. Inntektsgrunnlaget fra renessansen var tømmer og brennevin for eksport til St. Petersburg, helt til tsaren innførte statlig brennevinsmonopol.
Landsbyen Palmse vokste fram rundt godset til familien von Pahlen (1676–1919). På 1800-tallet var godset her Estlands største med 10.000 ha utmark og mer enn 900 livegne bønder. Alexander von der Pahlen drev spritdestillasjon, produksjon av murstein, og oppdrett av storfe. Han anla også jernbanen mellom Tallinn og St. Petersburg. Idag ligger godset i Lahemaa nasjonalpark, og er blant landets best bevarte bygninger.
Fiskerlandsbyen Käsmu vest i Võsubukta var fra 1796 eid av den tyske adelsfamilien Von Dellingshausen, og Nikolai von Dellingshausen etablerte et større landsted, kapell og trekirke her i 1840. Käsmu har en dyp havn og på 1800-tallet utviklet stedet seg til å bli en ledende skipsfartsby for nordkysten av Estland. Her ble det bygget havgående skip og det ble etablert en sjømannsskole. På 1930-tallet var 62 av de 100 hjemmene i Käsmu eid av skipskapteiner. En av dem var Ahto Valter, den første estlender som seilte jorden rundt. 
Senere på 1800-tallet vokste det fram en strandturisme langs kysten, og mange landskapsmalere samlet seg i Vihula for å male kystlandskapet. I årene 1919-32 opplevde kommunen et oppsving da privat brennevinsproduksjon (ulovlig) forsynte finske konsumenter med alkohol i den finske forbudstiden. Vest i kommunen ligger kystlandsbyene Altja og Müstjõe, sistnevnte hvor maleren Richard Uutmaa (1905–1977) ble født og arbeidet mye med landsby- og landskapsmaleri. Han malte også fra kystlandsbyen Eisma litt lengre øst i kommunen. Maleren Voldemar Eller (1906–2004) malte lyse strandlandskap fra Käsmu.
Interstellar Overdrive

Struktur

Dette var et av de første innspillingene av instrumental improvisasjon innenfor rock-sjangeren, og er sammen med «Astronomy Domine» et av Pink Floyds fremste bidrag til undersjangeren space rock. Instrumentalen gir et godt bilde av hva man kunne forvente av Pink Floyd under en konsert, men skiller seg likevel ut fra resten av låtene på albumet med sin frie form og jam session-lignende struktur.
Et synkende gitarriff åpner låten, og resten av instrumentene kommer gradvis med. Riffet går over i improvisasjoner i forskjellige modalskalaer og raske toner fra orgelet. Etter et rolig mellomspill går låten over i et mindre strukturert og meget fritt parti, der tempoet varierer. Helt på slutten av låten kommer åpningsriffet tilbake, og spilles i gradvis synkende tempo før låten avsluttes.

Konsertfremføringer

Konsertversjoner av «Interstellar Overdrive» varte ofte i over 20 minutter, og Pink Floyd spilte låten regelmessig frem til november 1970. En nesten 17 minutter lang versjon av låten ble innspilt i januar 1967, og utgitt i redigert versjon på albumet Tonite Let's All Make Love In London i 1968. Da en nyutgivelse av albumet kom i 1990, var innspillingen i sin fulle lengde inkludert.
Vestgøtaloven

Den eldre Vestgøtaloven (svensk Västgötalagen) er den eldste sammenhengende skrift/bok på det svenske språket. Man antar at den er skrevet av Birger Jarls storebror Eskil Magnusson, lovmann i Vestergøtland, rundt år 1220. Den eldste avskriften av Vestgøtaloven fra ca. 1280 blir oppbevart på Kungliga bibliotekets håndskriftavdeling, med håndskriftsnummer B59.
Det finnes et fragment av et ennå eldre svensk skrift, blant annet B193 som også er en avskrift av samme lov. Bevart kun i fragment er også den eldre Hednaloven.
Et av de mest siterte linjene i Vestgøtaloven er fra dets ‘Rättslösabalk’ og lyder: «Sveær egho konong at taka ok sva vrækæ». Hva denne linjen betyr er derimot omdiskutert. Den tradisjonelle tolkningen innebærer at svearne skulle ha rett til velge vestgøternes konge, hvilket fremfor alt tilhengerne av vestgøtaskolen nekter for at det er riktig. Disse hevder isteden at «sveær» var en benevning som på 1200-tallet tilsvarte dagens begrep «svensker». Den tradisjonelle tolkningen fikk derimot støtte fra Saxo Grammaticus som i sin skildring av Danmarks historie fra til 1185 har et kort avsnitt om 1120-tallets svenske tronstrider. I dette framgår det tydelig at Saxo oppfattet sveaer og gøter som to ulike folkeslag, og at de var kun sveaerne som hadde en formell rett til å velge konge. I tillegg fremgår det også i en annen del av Vestgøtaloven at den skiller mellom svensker, vestgøter og smålendinger. Begrepet svensker med dets moderne innhold er ikke belagt før på 1400-tallet, innen den tid pekte det øyensynlig på innbyggerne i området Mälaren.
Den yngre Vestgøtaloven ble redigert etter 1281 og finnes bevart i en håndskrift fra midten av det påfølgende tiår. Den nye loven var en omarbeidelse av den tidligere.
Hovedstadens Lokalbaner

Hovedstadens Lokalbaner A/S (HL) er en fusjon av fem nordsjællandske privatbaner og Lille Nord.
Selskapet ble stiftet 1. juli 2001 med trafikkselskapet Movia som hovedaksjonær. Denne stiftet samtidig selskapet Lokalbanen A/S til å forestå drift og vedlikehold mens HL fungerte som eier av strekninger og tog. 1. januar 2009 ble det foretatt en omorganisering hvor HL ble datterselskap av Lokalbanen. Samtidig ble Østbanen overdratt til det da opprettede selskapet Regionstog A/S.
Gatesville (Texas)

Historie

Gatesville ble etablert i 1854 på land donert av Richard G. Grant (1808–1858), kort etter at Coryell County ble etablert. Navnet var tatt fra Fort Gates, som var blitt etablert i 1849 fem miles vestenfor.
Postkontor ble åpnet der i 1854 og stedet fikk status som kommune i år 1870.

Fengsler

Byen har fem av de åtte fengsler for kvinner som sorterer under Texas Department of Criminal Justice. Ett av dem, Mountain View Unit, har delstatens death row for kvinner.
Christina Melton Crain Unit-fengselet (tidligere Gatesville Unit), Hilltop Unit, Dr. Lane Murray Unit og Linda Woodman Unit state jail ligger inntil hverandre. Dessuten har Gatesville Mountain View Unit, et fengsel der staten Texas har sin death row for kvinner. Her er det også et fengsel for menn, Alfred D. Hughes Unit. I 2012 var det her sammenlagt 5.552 kvinnelige og 2.958 mannlige fanger, det vil si over halvparten som byens befolkning hadde.
Mountain View Unit åpnet i juli 1975, Crain åpnet i august 1980, Hilltop i november 1981, og Hughes i januar 1990. Murray Unit åpnet i november 1995, og Woodman Unit i juni 1997.
Gatesville hadde tidligere Gatesville State School og Mountain View State School, for ungdomsforbrytere. Skolene var underlagt Texas Youth Council. Mountain View State School stengte i 1975, og Gatesville State School i 1979. Bygningene ble overført til Texas Department of Corrections og ble tatt i bruk som fengsler for voksne.
Epraim Williams

Tidlig liv

Ephraim Jr. var den eldste sønnen til Ephraim Sr. (1691–1754) og Elizabeth Jackson Williams (d.1718).  Han ble født i Newton, Massachusetts og ble oppdratt av sine besteforeldre etter at hans mor døde i barselseng da hun fødte sin andre sønn, Thomas, i 1718.  Hans familie hadde innflytelse i det vestlige Massachusetts; så innflyelsesrike var de at de ofte ble refert til som "River Gods" (henvisning til Connecticut River, en stor elv i området).

Militærtjeneste

I 1742, 27 år gammel flyttet han til Stockbridge, Massachusetts, hvor hans far allerede hadde flyttet til og kjøpt opp store landomåder i det nye bosettingsområdet. Han sluttet seg til militsen og fikk tittelen kaptein.
I 1745, under Kong Georg-krigen (1745–1748), fikk han ansvaret for byggingen av Fort Massachusetts og forsvarslinjene det vestlige Connecticut og Massachusetts. Han var ikke tilstede da fortet ble erobret og ødelagt av franskmenn i august 1746. Etter krigens slutt brukte Williams betydelig energi på å anlegge nye byer i den vestlige del av Massachusetts, langs Hoosac River mot slutten på 1740-tallet. Mange av de tidligere bosettere i regionen var, i likhet med Williams selv, soldater ved Fort Massachusetts under krigen.
Likevel, få år senere ble Williams igjen kalt tilbake til tjeneste i Den franske og indianske krig (1754–1763).  Nå som oberst deltok Williams i William Johnsons  angrep mot Crown Point, New York. Williams ledet et regiment bestående av ti lompanier. Blant disse kompanier var Burke's Rangers og Roger's Rangers. Blant hans assistenter og medhjelpere var William Williams, en av de fra Concecticut som hadde underskrevet USAs uavhengighetserklæring.
Williams ble truffet i hodet og drept under et angrep av franske og deres indianske allierte den 8. september 1755, 40 år gammel. Medlemmer av hans regiment gjemte liket til etter krigen, for at hans legeme ikke skulle bli skjendet. Hans legeme ble gravet opp tidlig på 1900-tallet og flyttet til kapellet i Williams College. En bauta med Williams' initialer og dødsår står fremdeles på det opprinnelige Lake George gravsted, like over gaten for et monument reist av elever ved Williams College. Monumentet markerer stedet for angrepet, og det kalles «Bloody Morning Scout».
Bung Tomo

Tidlig liv

Sutomo ble født i Kampung Blauran i sentrum av Surabaya. Faren Kartawan Tjiptowidjojo var en kontorarbeider mens mora var av blandet javanesisk, sundanesisk og maduresisk avstamming. Da han var tolv ble han nødt til å gi opp utdannelsen på grunn av familiens økonomiske vansker under den store depresjonen på 1930-tallet. Ved siden av å jobbe som tjener ble han medlem av den indonesiske speiderbevegelsen Gerakan Pramuka med den høyeste graden (Pramuka Garuda), som bare hadde blitt holdt av tre andre indonesiere før den japanske okkupasjonen 1942-5 under stillehavskrigen.

Nasjonalrevolusjonen

Under den japanske okkupasjonen av Nederlandsk Østindia ble Sutomo i 1944 valgt som medlem til Gerakan Rakyat Baru (den nye folkebevegelsen). Under begynnelsen av den indonesiske nasjonalrevolusjonen spilte han en viktig rolle da Surabaya ble angrepet av britisk-indiske styrker. Selv om byen ble inntatt av nederlendernes allierte, førte slaget til økt støtte til revolusjonssaken innenfor Indonesia og internasjonalt. Sutomo stimulerte tusenvis av indonesiere til handling med sin distinktive og følelsesladde stil i radiosendingene sine, som bare skal ha blitt overgått av Sukarnos.

Etter uavhengigheten

Hans forhold til president Sukarno forverret seg etter at Tomo fornærmet presidenten ved å stille ham personlige spørsmål. Etter 1950-åra kom Sutomi igjen fram som en nasjonalist etter det voldelige overgangen til Ny orden på midten av 1960-tallet. Først støttet han Suharto for å erstatte den venstrevendte Sukarno-regjeringen, men senere motsatte han seg aspekter ved Den nye orden. 11. april 1968 (?) ble han arrestert av regjeringa for sin frimodige kritikk mot korrupsjon og maktmisbruk, og da han fem år senere ble sluppet fri fortsatte han sin høylytte kritikk. Han sa han ikke ønsket å gravlegges i Heltegravplassen siden den var full av "godværshelter" som ikke hadde våget å forsvare nasjonen i krisetid, mens de i fredstid hadde oppdrett i offentligheten for å skryte av sine bedrifter.
So nimm denn meine Hände

«So nimm denn meine Hände» er en tyskspråklig salme med melodi av Friedrich Silcher og tekst av tysk-balteren Julie von Hausmann. Den er den eneste salmen av en baltisk dikter i Norsk Salmebok.
Teksten bygger på Bibelens ord i Salme 73, 23.
På norsk heter den «Så ta da mine hender».
Engelsk tittel er «O take my hand, dear Father». Hermann Brueckner oversatte salmen til engelsk.
Missingmyr

Historie

I 2003 ble et av de lengste, om ikke det lengste, langhusene fra eldre romersk jernalder (0-200 e.Kr.) i Norden utgravd på gården Missingen. Huset var 61 meter langt.
Bygdalista for tverrpolitisk samarbeid

Bygdalista for tverrpolitisk samarbeid er et uregistrert politisk parti som stiller valgliste ved valg i Vågå og er representert i Vågå kommunestyre og formannskap. Etter kommunestyre- og fylkestingsvalget 2011 sitter Svein Blankenborg, Tor Valdvik, Ragnhild Aasgaard og Steinar Aasgaard i kommunestyret, og Svein Blankenborg sitter også i formannskapet.
Qeqertarsuatsiaat

Qeqertarsuatsiaat (dansk: Fiskenæsset) er en bygd i Nuuk kommune, sydvest på Grønland. Den ligger mellom hovedstaden Nuuk (Godthåb) og Paamiut, ca. 150 km syd for Nuuk.
Pr januar 2004 bodde det 273 innbyggere her, og navnet betyr «den ganske store øya». De fikk bygdestatus i 1872.
Bygda ble etablert i 1754 av den dansk-norske handelsmannen Anders Olsen, som en handelsstasjon. Herifra kunne KGH (Den Kongelige Grønlandske Handel) drive handel med skinn og hvalspekk, med de lokale jaktfolkene. Dette var den femte bygda som ble etablert på Grønland.
Tradisjonelt har fiske etter torsk vært hovednæringsveien her, men på 1990-tallet sank torskebestanden veldig, inntektsgrunnlaget ble redusert, og bygda mistet mange innbyggere. Etter dette har imidlertid folketallet vært mer stabilt. I dag har Qeqertarsuatsiaat bl.a. skole, bibliotek, kirke, helsestasjon, postkontor, brannstasjon, elverk og eldrehjem.
I 2007 ble det kjent at det canadiske gruveselskapet True North Gems har begynt prøveboring etter rubiner i Aappaluttoqområdet i Qeqertarsuatsiaat. Det er Fællesrådet vedrørende Mineralske Råstoffer i Grønland som behandler søknader om gruvedrift på Grønland.
Kreis Borna

Byer og kommuner

De viktigstede stedene i kretsen ved siden av Borna var byene Böhlen, Groitzsch, Kitzscher, Pegau, Regis-Breitingen og Rötha, såvel som kommunene Deutzen, Elstertrebnitz, Espenhain, Lippendorf, Lobstädt, Mölbis, Neukieritzsch og Ramsdorf.
Hoang Phuc-tempelet

Hoang Phuc-tempelet, eller Hoang Phuc-pagoden, (vietnamesisk: Chùa Hoằng Phúc; Hán tự: 弘福寺) er et buddhistisk tempel i distriktet Le Thuy i de sentrale delene av Vietnam. Det første tempelet ble bygget for mer enn 700 år siden, og var et av de eldste templene i det sentrale Vietnam. 
Tempelet har vært ombygd og omdøpt flere ganger. Etter en kollaps i 1985 ble det ble startet gjenoppbygging i desember 2014 som ble gjennomført i januar 2016. Den burmesiske buddhisten Sangha donerte Hoang Phuc-tempelets
sarira fra Shwedagon-tempelet i Yangon.
Halldor Skvaldre

Versemålene

Útfarardrápa er diktet i dróttkvætt, den mest kompliserte, men også den mest brukte verseformen i dråpaer om herskere. Fragmentet fra Útfararkviða er i fornyrdislag. Den islandske filologen Finnur Jónsson omtaler Halldors dikt på denne måten: «De er ret interessante, skönt fremstillingen er meget tör og prosaisk.»